paragraph_text: Komunistička država je termin primjenjiv na države pod jednostranačkim vodstvom koje prate model marksizma-lenjinizma, ideologije koja postoji kao fuzija lenjinizma i političkih ideja Josifa Staljina. Marksizam-lenjinizam bio je državna ideologija Sovjetskog Saveza, Kominterne, i država unutar Varšavskog pakta. Dan danas je marksizam-lenjinizam državna ideologija nekoliko zemalja, poput Kine, Kube, Laosa i Vijetnama.